Freda Briggs

Freda Briggs (1 Desemba 1930 - 6 Aprili 2016) alikuwa msomi, mwandishi na mtetezi wa ulinzi wa mtoto wa Australia. Mwaka 2000 alitajwa kuwa Senior Australian of the Year kwa kazi yake ya ubunifu  katika ulinzi wa watoto.

Maisha ya awali na elimu
Briggs alizaliwa kama Freda Akeroyd tarehe 1 Desemba 1930 huko Huddersfield, Uingereza. Alikuwa na kaka mmoja aliyemzidi kwa miaka tisa. Alisoma katika Shule ya Deighton Council na Royds Hall School.

Briggs alifanya kazi kwa muda mfupi kama karani wa ofisi katika kiwanda cha  Imperial Chemical Industries kabla ya kujiunga na Polisi wa Metropolitan wa London, akifanya kazi katika ulinzi wa watoto. Alisema mwaka 2007 kwamba alijiunga na polisi baada ya kuona tangazo kwenye gazeti la eneo lake lililotafuta wanawake kujiunga na polisi, likiahidi malazi na chakula bure.

Mwaka 1963, Briggs alianza kusoma kwa njia ya masomo ya posta, na hatimaye akamaliza mafunzo ya ualimu katika chuo kikuu cha Warwick University. Alifanya kazi kama mwalimu na mfanyakazi wa kijamii huko Derbyshire kwa miaka sita. Alipata shahada ya uzamili katika elimu pamoja na sifa za uzamili katika saikolojia na sosholojia katika University of Sheffield na akawa mhadhiri wa maendeleo ya mtoto.

Kazi
Briggs alihamia Melbourne mwaka 1975 kuwa Mkurugenzi wa Masomo ya Utotoni katika State College of Victoria (sasa sehemu ya Chuo Kikuu cha Monash). Mwaka 1980 alihamia Adelaide, ambako akawa dean wa Taasisi ya Masomo ya Utotoni na Familia katikachuo kikuu cha University of South Australia na kuanzisha kozi ya kwanza ya ulinzi wa watoto. 

Mwaka 2004, Waziri Mkuu wa Australia, John Howard, alitambua kazi yake kwa kutoa ufadhili wa dola milioni 10 kwa ajili ya kuanzisha Kituo cha Kitaifa cha Utafiti wa Ulinzi wa Mtoto katika chuo hicho. Mwaka 2005 aliteuliwa kuwa Mwenyekiti wa Mwanzilishi wa Maendeleo ya Mtoto na profesa emeritus, akifundisha sosholojia, ulinzi wa watoto na masomo ya familia.

Briggs alitoa usaidizi kwa tume za kifalme na uchunguzi wa bunge na kuandika mawasilisho mengi kwa uchunguzi wa serikali za majimbo na shirikisho kuhusu ulinzi wa watoto, ikiwemo Mullighan Inquiry huko Australia Kusini (2004–2008) na Royal Commission into Institutional Responses to Child Sexual Abuse  tume iliyochunguza taasisi mbalimbali zinavyoshughulika dhidi ya unyanyasaji wa kingono dhidi ya watoto. Aliwashauri polisi wa Australia na New Zealand na alikuwa mshauri wa vyombo vya habari kuhusu masuala ya ulinzi wa watoto yanayohusiana na televisheni, filamu na michezo ya kompyuta. 

Briggs alitambuliwa kama mmoja wa wataalamu wakuu wa Australia kuhusu unyanyasaji wa watoto na mtetezi mwenye msimamo mkali wa haki za watoto kimataifa.

Briggs alikuwa mlezi wa heshima wa mradi wa huduma ya watoto wanaohitaji uangalizi maalum katika hospitali ya  Women's and Children's Hospital ya Adelaide na balozi wa Australia Kusini katika idara ya waziri mkuu kuhusu utambuzi wa wanawake. Pia alipigania kwa mafanikio kuondolewa kwa kustaafu kwa lazima kazini katika umri wa miaka 65.

Maisha binafsi
Briggs aliolewa na Kenneth Briggs mwaka 1952. Walianza kuwa walezi wa malezi ya kambo mapema katika ndoa yao na walipata watoto wawili wao wenyewe.

Kifo
Briggs alifariki katika hospitali ya Royal Adelaide Hospital tarehe 6 Aprili 2016 akiwa na umri wa miaka 85.

Marejeo

Jamii:wanaharakati wa Australia
Jamii:WikiGap JWK 2026